CELEX: 32021R0934
Language: et
Date: 2021-06-09 00:00:00
Title: Komisjoni rakendusmäärus (EL) 2021/934, 9. juuni 2021, milles sätestatakse sigade klassikalise katku tõrje erimeetmed (EMPs kohaldatav tekst)

10.6.2021   
               
               
                  ET
               
               
                  Euroopa Liidu Teataja
               
               
                  L 204/18
               
            
         KOMISJONI RAKENDUSMÄÄRUS (EL) 2021/934,
         9. juuni 2021,
         milles sätestatakse sigade klassikalise katku tõrje erimeetmed
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 71 lõiget 3,
         ning arvestades järgmist:
         
                     (1)
                  
                  
                     Sigade klassikaline katk on peetavaid sigu ja uluksigu kahjustav nakkuslik viirushaigus, mis võib rängalt mõjutada seda loomapopulatsiooni ja loomakasvatuse kasumlikkust ning häirida nende loomade ja neilt pärit loomsete saaduste saadetiste liidusisest liikumist ja kolmandatesse riikidesse eksportimist. Taudi levik võib märgatavalt vähendada põllumajandussektori tootlikkust nii otsese kui ka kaudse kahju tõttu.
                  
               
                     (2)
                  
                  
                     Komisjoni rakendusotsuses 2013/764/EL (2) on sätestatud loomatervisealased tõrjemeetmed seoses sigade klassikalise katkuga liikmesriikides. Otsust on mitu korda muudetud, et võtta arvesse epidemioloogilise olukorra muutumist liidus, põhiliselt seoses kõnealusee taudi ja uute teaduslike tõenditega. Rakendusotsust kohaldatakse 21. aprillini 2021.
                  
               
                     (3)
                  
                  
                     Määrusega (EL) 2016/429 on kehtestatud loomadele või inimestele edasikanduvate taudide ennetamise ja tõrje õigusraamistik. Sigade klassikaline katk on loetletud kõnealuse määruse artikli 5 lõike 1 punkti a alapunktis ii ja selle suhtes kohaldatakse kõnealuses määruses sätestatud taudiennetuse ja -tõrje eeskirju. Lisaks on komisjoni rakendusmääruse (EL) 2018/1882 (3) II lisas sigade klassikaline katk loetletud sugukondades Suidae ja Tayassuidae leviva A-, D- ja E-kategooria taudina. Komisjoni delegeeritud määrusega (EL) 2020/687 (4) on täiendatud määruses (EL) 2016/429 sätestatud A-, B- ja C-kategooria taudide tõrje meetmeid, kaasa arvatud sigade klassikalise katku tõrje meetmeid. Neid kolme õigusakti kohaldatakse alates 21. aprillist 2021.
                  
               
                     (4)
                  
                  
                     Rakendusotsuses 2013/764/EL sätestatud liidus kehtivad sigade klassikalise katku tõrjemeetmed tuleb viia kooskõlla määrusega (EL) 2016/429 kehtestatud uue loomatervise õigusraamistikuga. Samuti on tähtis ühildada liidu eeskirjad võimalikult suurel määral rahvusvaheliste standarditega, näiteks Maailma Loomatervise Organisatsiooni maismaaloomade tervise koodeksi (edaspidi „maismaaloomade tervise koodeks“) peatükis 15.2 „Infection with classical swine fever virus“ (5) („Nakatumine sigade klassikalise katku viirusega“) sätestatud standarditega.
                  
               
                     (5)
                  
                  
                     Sigade klassikalise katku üldine olukord kõnealusest taudist tabandunud liikmesriikides nii epidemioloogilisel kui ka riskijuhtimise tasandil kujutab endast püsivat riski taudi võimalikuks edasiseks levikuks liidus. Määruses (EL) 2016/429 ja delegeeritud määruses (EL) 2020/687 sätestatud üldised tauditõrjemeetmed ei hõlma kõiki sigade klassikalise katku leviku ja epidemioloogilise olukorraga seotud konkreetseid üksikasju ega aspekte. Seepärast on asjakohane kehtestada piiratud ajaks tauditõrje erimeetmed lähtuvalt sigade klassikalise katku epidemioloogilisele olukorrale vastavatest tingimustest liidus, et tagada vajalike meetmete ühetaoline rakendamine liidus alati, kui on kõnealuse taudi leviku risk.
                  
               
                     (6)
                  
                  
                     Määruses (EL) 2016/429 on puhang määratletud kui loetellu kantud või esilekerkiva taudi ametlikult kinnitatud esinemine ühel või mitmel loomal ettevõttes või muus kohas, kus loomi peetakse või kus nad asuvad. Käesolevas määruses sätestatud eeskirjades tuleks arvesse võtta, kas sigade klassikalise katku puhang esines uluksigadel või peetavatel sigadel.
                  
               
                     (7)
                  
                  
                     Käesoleva määrusega tuleks ette näha piirkondlik lähenemisviis, mida kohaldatakse lisaks delegeeritud määruses (EL) 2020/687 sätestatud tauditõrjemeetmetele. Määruses tuleks loetleda sigade klassikalisest katkust tabandunud liikmesriikide piirangutsoonid, et rakendusotsuses 2013/764/EL kehtestatud piirkondlik lähenemisviis säiliks.
                  
               
                     (8)
                  
                  
                     Sigade klassikalise katku levikuga seotud riski tase on sigade saadetiste ja sigadelt saadud eri toodete saadetiste liikumisel erinev. Üldjuhul kujutab peetavate sigade ja neilt saadud loomse paljundusmaterjali ja kõrvalsaaduste saadetiste väljaviimine piirangutsoonist suuremat kokkupuute ja tagajärgede riski kui neilt loomsete saaduste, kaasa arvatud eelkõige värske liha ja lihatoodete saadetiste väljaviimine piirangutsoonist. Seepärast tuleks keelustada käesoleva määruse I lisas loetletud piirangutsoonidest pärit peetavate sigade ja sigadelt saadud mitmesuguste suure riskiga toodete saadetiste liikumine asjaomasele riskile vastaval määral ning võtta seejuures arvesse delegeeritud määruses (EL) 2020/687 ja komisjoni delegeeritud määruses (EL) 2020/2154 (6) sätestatud eeskirju.
                  
               
                     (9)
                  
                  
                     Komisjoni delegeeritud määruses (EL) 2020/686 (7) sätestatud eeskirjadega täiendatakse määrust (EL) 2016/429 seoses loomse paljundusmaterjali ettevõtete heakskiitmise, pädevate asutuste peetavate loomse paljundusmaterjali ettevõtete registrite, ettevõtjate arvestuse pidamise kohustuste, jälgitavus- ja loomatervisenõuete ning teatavate peetavate maismaaloomade paljundusmaterjali saadetiste liidusisest liikumist käsitlevate teavitamisnõuete ja loomatervise sertifikaatide väljaandmise nõuetega, et tõkestada loomataudide levikut liidus sellise materjali kaudu. Seetõttu tuleks käesolevas määruses sätestatud eeskirjades seoses teabega, mida pädevad asutused peavad säilitama sigade paljundusmaterjaliga tegelevate heakskiidetud ettevõtete kohta, viidata komisjoni delegeeritud määrusele (EL) 2020/689 (8).
                  
               
                     (10)
                  
                  
                     Euroopa Parlamendi ja nõukogu määruses (EÜ) nr 1069/2009 (9) on sätestatud loomseid kõrvalsaadusi käsitlevad loomatervise eeskirjad, et ennetada ja minimeerida kõnealustest kõrvalsaadustest tulenevaid loomaterviseriske. Lisaks on komisjoni määruses (EL) nr 142/2011 (10) sätestatud teatavad loomatervise eeskirjad seoses määruse (EÜ) nr 1069/2009 reguleerimisalasse kuuluvate loomsete kõrvalsaadustega, sealhulgas eeskirjad nende kõrvalsaaduste saadetiste liidus liikumise sertifitseerimise nõuete kohta. Kõnealused õigusaktid ei hõlma kõiki konkreetseid üksikasju seoses sigade klassikalise katku leviku riskiga selliste loomsete kõrvalsaaduste kaudu, mis on saadud käesoleva määruse I lisas loetletud piirangutsoonidest pärit peetavatelt sigadelt ja uluksigadelt. Seepärast on asjakohane kehtestada käesoleva määrusega tauditõrje erimeetmed käesoleva määruse I lisas loetletud piirangutsoonidest pärit loomsete kõrvalsaaduste ja selliste kõrvalsaaduste saadetiste liikumise suhtes, et tagada vajalike meetmete ühetaoline rakendamine liidus alati, kui on kõnealuse taudi leviku oht.
                  
               
                     (11)
                  
                  
                     Et vältida tarbetuid häireid kaubanduses, on asjakohane sätestada teatavad tingimused ning erandid käesolevas määruses sätestatud keeldudest. Kõnealuste erandite puhul tuleks arvesse võtta ka määruses (EL) 2016/429 ja delegeeritud määruses (EL) 2020/687 sätestatud loomataudide ennetamise ja tõrje üldeeskirju ning maismaaloomade tervise koodeksi põhimõtteid sigade klassikalise katku riski vähendamise meetmete osas.
                  
               
                     (12)
                  
                  
                     Määruse (EL) 2016/429 artikliga 143 on ette nähtud, et loomade, sealhulgas peetavate sigade liikumisel peaks loomasaadetistega kaasas olema loomatervise sertifikaat. Kui liidusiseseks liikumiseks ettenähtud peetavate sigade saadetiste suhtes kohaldatakse erandeid selliste saadetiste väljaveo keelust käesoleva määruse I lisas loetletud piirangutsoonidest, tuleks asjaomastes loomatervise sertifikaatides viidata käesolevale määrusele, tagamaks, et asjaomastes sertifikaatides esitatakse nõuetekohane ja täpne loomatervisealane teave. On vaja maandada riske, mis tulenevad käesoleva määruse I lisas loetletud piirangutsoonidest pärit uluksigadelt saadud inimtoiduks ettenähtud värske liha, lihatoodete ja muude loomsete saaduste ja uluksigade lihakehade ning uluksigade saadetiste liikumisest ning eraotstarbeliseks kasutamiseks ette nähtud liikumisest sama liikmesriigi siseselt ja teistesse liikmesriikidesse. Taudi leviku riski vähendamiseks tuleks keelata ettevõtjatel vedada kõnealuseid tooteid ja uluksigu asjaomaste liikmesriikide piires ja neist välja ning teistesse liikmesriikidesse, nagu on sätestatud komisjoni delegeeritud määruse (EL) 2020/688 (11) artiklis 101.
                  
               
                     (13)
                  
                  
                     Määruse (EL) 2016/429 artikli 167 lõike 1 punktis b on sätestatud, et selliste loomsete saaduste, sealhulgas sigadelt saadud loomsete saaduste saadetiste puhul, mida on teatavate tauditõrjemeetmete järgimise korral lubatud välja vedada kooskõlas sama määruse artikli 71 lõikega 3 kehtestatud piirangutsoonist, peab nendega kaasas olema päritoluliikmesriigi pädeva asutuse välja antud loomatervise sertifikaat. Juhtudel, kus käesoleva määrusega on ette nähtud erandid I lisas loetletud piirangutsoonidest pärit loomsete saaduste saadetiste väljaveo keelust, tuleks asjaomase saadetisega kaasas olevas loomatervise sertifikaadis viidata käesolevale määrusele, et tagada nõuetekohase ja täpse terviseteabe esitamine kooskõlas delegeeritud määrusega (EL) 2020/2154.
                  
               
                     (14)
                  
                  
                     Käesoleva määruse I lisas loetletud piirangutsoonides peetud sigadelt saadud värske või töödeldud liha ja lihatoodete, sealhulgas vorstikestade saadetiste, või väljaspool neid piirangutsoone peetavatelt, kuid kõnealustes piirangutsoonides tapetud sigadelt saadud värske või töödeldud liha ja lihatoodete, sealhulgas vorstikestade saadetiste liikumise suhtes tuleks kohaldada leebemaid sertifitseerimisnõudeid, et hoida ära tarbetuid ja liiga koormavaid kauplemispiiranguid. Selliste saadetiste liikumist sama liikmesriigi territooriumil ja teistesse liikmesriikidesse peaks olema võimalik lubada ettevõtetes kasutatava tervise- või identifitseerimismärgi põhjal, kui need ettevõtted on määratud käesolevas määruses sätestatud eeskirjade kohaselt. Pädevad asutused peaksid määrama ettevõtted vaid siis, kui peetavad sead ja nendelt saadud tooted, mida on lubatud piirangutsoonidest välja vedada, on selgesti eraldatud nendest loomadest ja toodetest, mille puhul selline vedu ei ole lubatud.
                  
               
                     (15)
                  
                  
                     Lisaks, erijuhtudel tuleks peetavatelt sigadelt saadud värske liha märgistada vastavalt delegeeritud määruse (EL) 2020/687 IX lisas sätestatud kaitse- ja järelevalvetsoonidest pärit värske liha märgistamise nõuetele või tuleks peetavatelt sigadelt saadud värske liha ja lihatooted, sealhulgas vorstikestad, märgistada erimärgiga. Neid erimärke ei tohiks segi ajada komisjoni rakendusmääruse (EL) 2019/627 (12) artiklis 48 osutatud tervisemärgiga ega Euroopa Parlamendi ja nõukogu määruse (EÜ) nr 853/2004 (13) artikli 5 lõike 1 punktis b sätestatud identifitseerimismärgiga.
                  
               
                     (16)
                  
                  
                     Peetavate sigadega tegelevates ettevõtetes on sigade klassikalise katku ennetamiseks ja tõrjeks vaja võtta teatavaid riskivähendamismeetmeid ja tugevdatud bioturvameetmeid. Need meetmed tuleks sätestada käesoleva määruse II lisas ja need peaksid hõlmama ettevõtteid, kelle puhul kohaldatakse I lisas loetletud piirangutsoonides peetavate sigade saadetiste liikumise suhtes sätestatud erandeid. Need meetmed peaksid käsitlema peetavate sigadega tegelevates ettevõtetes rakendatavaid menetlusi ja taristut. Samuti peaksid need käsitlema rajatistes ja hoonetes liikuvatest loomadest (muud kui peetavad sead) tulenevat riski. Rajatistesse ja hoonetesse sisenevate uluksigade korral on selline risk suurem. Ka muude nakkusekandjatena toimivate liikide (lemmikloomad või kahjurid) puhul on risk olemas ja seda tuleks käsitleda.
                  
               
                     (17)
                  
                  
                     Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga jätkatakse pärast väljaastumislepingus sätestatud üleminekuperioodi lõppu määruse (EL) 2016/429 ja sellel põhinevate komisjoni õigusaktide kohaldamist Ühendkuningriigi suhtes ja Ühendkuningriigis seoses Põhja-Iirimaaga. Seepärast peaksid käesolevas määruses sisalduvad viited liikmesriikidele hõlmama Ühendkuningriiki seoses Põhja-Iirimaaga.
                  
               
                     (18)
                  
                  
                     Kuna määrust (EL) 2016/429 kohaldatakse alates 21. aprillist 2021, tuleks käesolevat määrust kohaldada alates kolmandast päevast pärast selle avaldamist Euroopa Liidu Teatajas, et meetmeid saaks õigeaegselt kohaldada.
                  
               
                     (19)
                  
                  
                     Võttes arvesse liidu kogemusi sigade klassikalise katku vastases võitluses ning kõnealuse taudi praegust epidemioloogilist olukorda ja selle suhtes võetud kehtivaid taudiohjamise meetmeid asjaomastes liikmesriikides, tuleks käesolevat määrust kohaldada vähemalt viis aastat. Kõnealuste meetmete kestust ja käesoleva määruse I lisas loetletud piirangutsoone tuleks jälgida ning uute asjaolude ilmnemisel läbi vaadata.
                  
               
                     (20)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         I PEATÜKK
         
            REGULEERIMISESE, KOHALDAMISALA JA MÕISTED
         
         
            Artikkel 1
            Reguleerimisese ja kohaldamisala
            
               1.   Käesolevas määruses sätestatakse:
               
                           a)
                        
                        
                           sigade klassikalise katku tõrje erimeetmed, mida tuleb kohaldada piiratud aja jooksul liikmesriikides, (14) kelle puhul on käesoleva määruse I lisas loetletud piirangutsoonid (edaspidi „asjaomased liikmesriigid“).
                           Neid tauditõrje erimeetmeid kohaldatakse peetavate sigade ja uluksigade ning sigadelt saadud loomsete saaduste, loomse paljundusmaterjali ja loomsete kõrvaltoodete suhtes lisaks neile meetmetele, mida kohaldatakse asjaomase liikmesriigi pädeva asutuse poolt kooskõlas delegeeritud määruse (EL) 2020/687 artikli 21 lõikega 1 ja artikliga 63 kehtestatud piirangutsoonide ja nakatunud tsoonide kaitseks- ja järelevalveks.
                        
                     
                           b)
                        
                        
                           sigade klassikalise katku tõrje erimeetmed, mida tuleb kohaldada piiratud aja jooksul kõigis liikmesriikides.
                        
                     
            
               2.   Käesolevat määrust kohaldatakse:
               
                           a)
                        
                        
                           järgmiste saadetiste väljaviimisel I lisas loetletud piirangutsoonidest:
                           
                                       i)
                                    
                                    
                                       I lisas loetletud piirangutsoonides asuvates ettevõtetes peetud sead;
                                    
                                 
                                       ii)
                                    
                                    
                                       punkti a alapunktis i osutatud peetavatelt sigadelt saadud loomne paljundusmaterjal, loomsed saadused ja loomsed kõrvalsaadused;
                                    
                                 
                     
                           b)
                        
                        
                           järgmise liikumise suhtes:
                           
                                       i)
                                    
                                    
                                       uluksigade saadetiste liikumine asjaomastes liikmesriikides;
                                    
                                 
                                       ii)
                                    
                                    
                                       I lisas loetletud piirangutsoonide uluksigadelt saadud loomsete saaduste ja loomsete kõrvalsaaduste saadetiste või nimetatud piirangutsoonides asuvates ettevõtetes töödeldud selliste loomsete saaduste ja loomsete kõrvalsaaduste saadetiste liikumine ning selliste saadetiste jahimeestele eraotstarbeliseks kasutamiseks ette nähtud liikumine;
                                    
                                 
                     
                           c)
                        
                        
                           punktides a ja b nimetatud saadetisi käitlevate toidukäitlejate suhtes.
                        
                     
            
               3.   Lõikes 1 osutatud tauditõrjemeetmed hõlmavad järgmist:
               
                           a)
                        
                        
                           II peatükis sätestatakse erieeskirjad I lisas loetletud piirangutsoonide kehtestamise kohta sigade klassikalise katku puhangu korral;
                        
                     
                           b)
                        
                        
                           III peatükis sätestatakse tauditõrje erimeetmed, mida asjaomastes liikmesriikides kohaldatakse I lisas loetletud piirangutsoonides peetavate sigade ja nendelt saadud toodete saadetiste suhtes;
                        
                     
                           c)
                        
                        
                           IV peatükis sätestatakse riski maandamise erimeetmed asjaomaste liikmesriikide toidukäitlemisettevõtetele;
                        
                     
                           d)
                        
                        
                           V peatükis sätestatakse uluksigade suhtes kohaldatavad tauditõrje erimeetmed asjaomastes liikmesriikides;
                        
                     
                           e)
                        
                        
                           VI peatükis sätestatakse lõppsätted.
                        
                     
         
         
            Artikkel 2
            Mõisted
            Käesolevas määruses kasutatakse delegeeritud määruses (EL) 2020/687 sätestatud mõisteid.
            Lisaks kasutatakse järgmisi mõisteid:
            
                        a)
                     
                     
                        „siga“ – määruse (EL) 2016/429 III lisas sugukonna Suidae all loetletud liiki kuuluv kabiloom;
                     
                  
                        b)
                     
                     
                        „loomne paljundusmaterjal“ – peetavatelt sigadelt saadud sperma, ootsüüdid ja embrüod, mis on ette nähtud kunstlikuks paljundamiseks;
                     
                  
                        c)
                     
                     
                        „2. kategooria materjal“ – peetavatelt sigadelt saadud kõrvalsaadused, millele on osutatud määruse (EÜ) nr 1069/2009 artiklis 9;
                     
                  
                        d)
                     
                     
                        „3. kategooria materjal“ – peetavatelt sigadelt saadud kõrvalsaadused, millele on osutatud määruse (EÜ) nr 1069/2009 artiklis 10.
                     
                  
         II PEATÜKK
         
            ERIEESKIRJAD PIIRANGUTSOONIDE KEHTESTAMISE KOHTA SIGADE KLASSIKALISE KATKU PUHANGU KORRAL NING KÕIGIS LIIKMESRIIKIDES TAUDITÕRJE ERIMEETMETE KOHALDAMISE KOHTA
         
         
            Artikkel 3
            Erieeskirjad piirangutsoonide ja nakatunud tsoonide kehtestamise kohta sigade klassikalise katku puhangu korral
            Kui peetavate sigade või uluksigade hulgas esineb sigade klassikalise katku puhang, kehtestavad liikmesriikide pädevad asutused kas:
            
                        a)
                     
                     
                        piirangutsooni vastavalt delegeeritud määruse (EL) 2020/687 artikli 21 lõikele 1, kui puhang esineb peetavate sigade hulgas, või
                     
                  
                        b)
                     
                     
                        nakatunud tsooni vastavalt delegeeritud määruse (EL) 2020/687 artiklile 63, kui puhang esineb uluksigade hulgas.
                     
                  
         
            Artikkel 4
            Erieeskirjad piirangutsoonide kandmise kohta I lisa loetellu sigade klassikalise katku puhangu esinemise korral uluksigade hulgas liikmesriigis
            
               1.   Kui sigade klassikalise katku puhang esineb liikmesriigi alal uluksigade hulgas, kantakse see ala piirangutsoonina I lisa loetellu.
            
            
               2.   Asjaomase liikmesriigi pädevad asutused tagavad, et delegeeritud määruse (EL) 2020/687 artikli 63 alusel kehtestatud nakatunud tsoonide piire kohandatakse viivitamata nii, et tsoon hõlmaks vähemalt asjaomast piirangutsooni, mis on loetletud käesoleva määruse I lisas selle liikmesriigi all.
            
         
         
            Artikkel 5
            Tauditõrje erimeetmete üldine kohaldamine piirangutsoonides
            Asjaomased liikmesriigid kohaldavad käesoleva määruse I lisas loetletud piirangutsoonides artiklites 3 ja 4 sätestatud tauditõrje erimeetmeid lisaks neile tauditõrjemeetmetele, mida tuleb kohaldada delegeeritud määruse (EL) 2020/687 alusel
            
                        a)
                     
                     
                        piirangutsoonides, mis on kehtestatud delegeeritud määruse (EL) 2020/687 artikli 21 lõike 1 kohaselt;
                     
                  
                        b)
                     
                     
                        nakatunud tsoonides, mis on kehtestatud delegeeritud määruse (EL) 2020/687 artikli 63 kohaselt.
                     
                  
         III PEATÜKK
         
            TAUDITÕRJE ERIMEETMED, MIDA ASJAOMASTES LIIKMESRIIKIDES KOHALDATAKSE PIIRANGUTSOONIDES PEETAVATE SIGADE JA NENDELT SAADUD TOODETE SAADETISTE SUHTES
         
         
            1. JAGU
         
         
            
               Asjaomastes liikmesriikides peetavate sigade ja nendelt saadud toodete saadetiste liikumise suhtes kohaldatavad keelud
            
         
         
            Artikkel 6
            Piirangutsoonides peetud sigade saadetiste neist tsoonidest väljaviimise keeld
            Asjaomaste liimesriikide pädevad asutused keelavad I lisas loetletud piirangutsoonides peetud sigade saadetiste väljaviimise neist tsoonidest.
         
         
            Artikkel 7
            Piirangutsoonides peetavatelt sigadelt saadud loomse paljundusmaterjali saadetiste neist tsoonidest väljaviimise keeld
            Asjaomaste liimesriikide pädevad asutused keelavad I lisas loetletud piirangutsoonides peetavatelt sigadelt saadud loomse paljundusmaterjali saadetiste väljaviimise neist tsoonidest.
         
         
            Artikkel 8
            Piirangutsoonides peetud sigadelt saadud loomsete kõrvalsaaduste saadetiste neist tsoonidest väljaviimise keeld
            Asjaomaste liimesriikide pädevad asutused keelavad I lisas loetletud piirangutsoonides peetud sigadelt saadud loomsete kõrvalsaaduste saadetiste väljaviimise neist tsoonidest.
         
         
            Artikkel 9
            Piirangutsoonides peetud sigadelt saadud värske liha ja lihatoodete, sealhulgas vorstikestade saadetiste neist tsoonidest väljaviimise keeld
            
               1.   Asjaomaste liimesriikide pädevad asutused keelavad I lisas loetletud piirangutsoonides peetud sigadelt saadud värske liha ja lihatoodete, sealhulgas kestade saadetiste väljaviimise neist tsoonidest.
            
            
               2.   Asjaomaste liimesriikide pädevad asutused võivad otsustada, et käesoleva artikli lõikega 1 ettenähtud keeldu ei kohaldata selliste käesoleva määruse I lisas loetletud piirangutsoonides peetud sigadelt saadud lihatoodete, sealhulgas vorstikestade suhtes, mis on käesoleva määruse artikli 23 lõike 1 kohaselt määratud ettevõttes läbinud asjakohase riske maandava töötluse seoses sigade klassikalise katkuga vastavalt delegeeritud määruse (EL) 2020/687 VII lisale.
            
         
         
            2. JAGU
         
         
            
               Üldtingimused seoses eranditega, millega lubatakse piirangutsoonides peetud sigade saadetiste väljaviimine neist tsoonidest
            
         
         
            Artikkel 10
            Üldtingimused seoses eranditega, mida lubatakse keelu puhul viia piirangutsoonides peetud sigade saadetisi neist tsoonidest välja
            
               1.   Erandina artiklis 6 sätestatud keelust võivad asjaomaste liikmesriikide pädevad asutused lubada I lisas loetletud piirangutsoonides peetud sigade saadetiste väljaviimist neist tsoonidest artiklitega 18–22 hõlmatud juhtudel, kui on täidetud neis artiklites sätestatud konkreetsed tingimused ja järgmised tingimused:
               
                           a)
                        
                        
                           delegeeritud määruse (EL) 2020/687 artikli 28 lõigetes 2–7 sätestatud üldtingimused ja
                        
                     
                           b)
                        
                        
                           täiendavad üldtingimused, mis on sätestatud:
                           
                                       i)
                                    
                                    
                                       artiklis 11 seoses I lisas loetletud piirangutsoonides peetavate sigade saadetiste väljaviimisega neist tsoonidest;
                                    
                                 
                                       ii)
                                    
                                    
                                       artiklis 12 seoses I lisas loetletud piirangutsoonides asuvate seapidamisettevõtetega;
                                    
                                 
                                       iii)
                                    
                                    
                                       artiklis 13 seoses transpordivahenditega, mida kasutatakse I lisas loetletud piirangutsoonides peetavate sigade väljaviimiseks neist tsoonidest.
                                    
                                 
                     
            
               2.   Enne artiklitega 18–22 lubatud erandite lubamist hindavad asjaomaste liikmesriikide pädevad asutused sellistest lubadest tulenevaid riske ning selles hinnangus tuleb tõendada, et sigade klassikalise katku leviku risk on väheoluline.
            
         
         
            Artikkel 11
            Täiendavad üldtingimused seoses piirangutsoonides peetud sigade saadetiste väljaviimisega neist tsoonidest
            
               1.   Asjaomaste liikmesriikide pädevad asutused lubavad I lisas loetletud piirangutsoonides peetud sigade saadetiste väljaviimist neist tsoonidest ainult artiklitega 18–22 hõlmatud juhtudel, kui on täidetud neis artiklites sätestatud konkreetsed tingimused ning järgmised nõuded:
               
                           a)
                        
                        
                           sigu on peetud lähetavas ettevõttes ega ole sealt mujale viidud vähemalt 90 päeva jooksul enne veo kuupäeva või alates sünnist, kui sead on alla 90 päeva vanused, ning 30 päeva sees vahetult enne lähetamiskuupäeva ei ole I lisas loetletud piirangutsoonidest toodud teisi peetavaid sigu, kas:
                           
                                       i)
                                    
                                    
                                       kõnealusesse lähetavasse ettevõttesse või
                                    
                                 
                                       ii)
                                    
                                    
                                       kõnealuse lähetava ettevõtte epidemioloogilisse üksusesse, kus vedamiseks ette nähtud sigu hoiti täiesti eraldi. Pädev asutus teeb pärast riskihindamist kindlaks sellise epidemioloogilise üksuse piirid ning veendub, et eri epidemioloogiliste üksuste ülesehitus ja suurus, nendevaheline kaugus ning tehtavad toimingud on sellised, et on tagatud eraldi rajatised peetavate sigade majutamiseks, pidamiseks ja söötmiseks, nii et sigade klassikalise katku viirus ei saa levida ühest epidemioloogilisest üksusest teise;
                                    
                                 
                     
                           b)
                        
                        
                           lähetavas ettevõttes peetud sead, sealhulgas vedamiseks ette nähtud sead on läbinud sigade klassikalise katkuga seoses soodsa tulemuse andnud kliinilise läbivaatuse:
                           
                                       i)
                                    
                                    
                                       mille on teinud veterinaarjärelevalve ametnik;
                                    
                                 
                                       ii)
                                    
                                    
                                       24 tunni sees enne saadetise lähetamist ning
                                    
                                 
                                       iii)
                                    
                                    
                                       mis on kooskõlas delegeeritud määruse (EL) 2020/687 artikli 3 lõigetega 1 ja 2 ja nimetatud määruse I lisa punktiga A.1;
                                    
                                 
                     
                           c)
                        
                        
                           vajaduse korral on enne lähetavast ettevõttest saadetise lähetamise kuupäeva sigadele tehtud pädeva asutuse juhiste kohaselt testid patogeeni määramiseks või antigeeni avastamiseks:
                           
                                       i)
                                    
                                    
                                       pärast punktis b osutatud kliinilist läbivaatust ettevõttes peetavatele sigadele, sealhulgas vedamiseks ette nähtud sigadele, ning
                                    
                                 
                                       ii)
                                    
                                    
                                       kooskõlas delegeeritud määruse (EL) 2020/687 I lisa punktiga A.2.
                                    
                                 
                     
            
               2.   Vajaduse korral peavad asjaomaste liikmesriikide pädevad asutused saama lõike 1 punktis c osutatud patogeeni määramise testide negatiivsed tulemused, enne kui nad annavad loa saadetise veoks.
            
         
         
            Artikkel 12
            Täiendavad üldtingimused seoses piirangutsoonides asuvate seapidamisettevõtetega
            Asjaomaste liikmesriikide pädevad asutused lubavad I lisas loetletud piirangutsoonides asuvates ettevõtetes peetud sigade väljaviimist neist tsoonidest ainult artiklitega 18–22 hõlmatud juhtudel, kui on täidetud neis artiklites sätestatud konkreetsed tingimused ning järgmised nõuded:
            
                        a)
                     
                     
                        veterinaarjärelevalve ametnik on teinud lähetavasse ettevõttesse vähemalt ühe kontrollkäigu pärast piirangutsoonide kandmist käesoleva määruse I lisa loetellu ning veterinaarjärelevalve ametnikud teevad lähetavasse ettevõttesse delegeeritud määruse (EL) 2020/687 artikli 26 lõike 2 kohaseid korrapäraseid kontrollkäike vähemalt kaks korda aastas vähemalt neljakuulise vahega;
                     
                  
                        b)
                     
                     
                        lähetav ettevõte rakendab sigade klassikalise katkuga seotud bioturvanõudeid:
                        
                                    i)
                                 
                                 
                                    kooskõlas II lisas sätestatud tõhustatud bioturvameetmetega, mis on ette nähtud loetellu kantud piirangutsoonides asuvate seapidamisettevõtete jaoks ning
                                 
                              
                                    ii)
                                 
                                 
                                    kooskõlas asjaomase liikmesriigi sätestatud normidega;
                                 
                              
                  
                        c)
                     
                     
                        lähetavas ettevõttes tehakse järjepideva seire eesmärgil sigade klassikalise katku patogeeni määramise ja antikehade avastamise teste:
                        
                                    i)
                                 
                                 
                                    kooskõlas delegeeritud määruse (EL) 2020/687 artikli 3 lõikega 2 ja nimetatud määruse I lisaga;
                                 
                              
                                    ii)
                                 
                                 
                                    igas epidemioloogilises üksuses igal nädalal vähemalt kahe esimese üle 60 päeva vanuselt surnud sea puhul või selliste üle 60 päeva vanuselt surnud sigade puudumise korral iga pärast võõrutamist surnud peetava sea puhul ning saadud tulemused on negatiivsed;
                                 
                              
                                    iii)
                                 
                                 
                                    vähemalt delegeeritud määruse (EL) 2020/687 II lisas sätestatud sigade klassikalise katku seireperioodil enne lähetavast ettevõttest saadetise teele panemist.
                                 
                              
                  
         
            Artikkel 13
            Täiendavad üldtingimused seoses transpordivahenditega, mida kasutatakse piirangutsoonides peetud sigade väljaviimiseks neist tsoonidest
            Asjaomaste liimesriikide liikmesriikide pädevad asutused lubavad I lisas loetletud piirangutsoonides peetud sigade saadetiste väljaviimise neist tsoonidest üksnes juhul, kui selliste saadetiste veoks kasutatavad transpordivahendid vastavad järgmistele tingimustele:
            
                        a)
                     
                     
                        need vastavad delegeeritud määruse (EL) 2020/687 artikli 24 lõikes 1 sätestatud nõuetele ning
                     
                  
                        b)
                     
                     
                        need on puhastatud ja desinfitseeritud delegeeritud määruse (EL) 2020/687 artikli 24 lõike 2 kohaselt asjaomase liikmesriigi pädeva asutuse kontrolli või järelevalve all.
                     
                  
         
            3. jagu
         
         
            
               Ettevõtjate kohustused seoses loomatervise sertifikaatidega
            
         
         
            Artikkel 14
            Ettevõtja kohustused seoses loomatervise sertifikaatidega, mis on vajalikud piirangutsoonides peetud sigade saadetiste väljaviimiseks neist tsoonidest
            Ettevõtjad veavad käesoleva määruse artikliga 18 hõlmatud juhtudel käesoleva määruse I lisas loetletud piirangutsoonides peetud sigade saadetisi neist tsoonidest teise liikmesriiki vaid siis, kui nende saadetistega on kaasas määruse (EL) 2016/429 artikli 143 lõikega 1 ette nähtud loomatervise sertifikaat, mis sisaldab järgmist kinnitust selle kohta, et käesolevas määruses sätestatud nõuded on täidetud:
            
               „Piirangutsoonis peetud sead, kelle puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
            
         
         
            Artikkel 15
            Ettevõtjate kohustused seoses loomatervise sertifikaatidega, mis on vajalikud piirangutsoonides peetud sigadelt saadud värske liha ja lihatoodete, sealhulgas vorstikestade saadetiste väljaviimiseks neist tsoonidest
            
               1.   Ettevõtjad veavad käesoleva määruse artikliga 22 hõlmatud juhtudel käesoleva määruse I lisas loetletud piirangutsoonides peetud sigadelt saadud värske liha ja lihatoodete, sealhulgas vorstikestade saadetisi neist tsoonidest teise liikmesriiki vaid siis, kui nende saadetistega on kaasas määruse (EL) 2016/429 artikli 167 lõikega 1 ette nähtud loomatervise sertifikaat, mis sisaldab:
               
                           a)
                        
                        
                           delegeeritud määruse (EL) 2020/2154 artikli 3 alusel nõutud teavet ja
                        
                     
                           b)
                        
                        
                           järgmist kinnitust selle kohta, et käesolevas määruses sätestatud nõuded on täidetud:
                           „Piirangutsoonis peetud sigadelt saadud värske liha ja lihatooted, sealhulgas vorstikestad, mille puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
                        
                     
            
               2.   Ettevõtjad veavad I lisas loetletud piirangutsoonides peetud sigadelt saadud töödeldud lihatoodete, sealhulgas vorstikestade saadetisi neist tsoonides teise liikmesriiki vaid siis, kui need vastavad järgmistele tingimustele:
               
                           a)
                        
                        
                           töödeldud lihatooted, sealhulgas vorstikestad on läbinud delegeeritud määruse (EL) 2020/687 VII lisas kirjeldatud asjakohase riske maandava töötluse;
                        
                     
                           b)
                        
                        
                           nende saadetistega on kaasas määruse (EL) 2016/429 artikli 167 lõikega 1 ette nähtud loomatervise sertifikaat, mis sisaldab:
                           
                                       i)
                                    
                                    
                                       delegeeritud määruse (EL) 2020/2154 artikli 3 alusel nõutud teavet ja
                                    
                                 
                                       ii)
                                    
                                    
                                       järgmist kinnitust selle kohta, et käesolevas määruses sätestatud nõuded on täidetud:
                                       „Piirangutsoonis peetud sigadelt saadud töödeldud lihatooted, sealhulgas vorstikestad, mille puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
                                    
                                 
                     
            
               3.   Ettevõtjad veavad väljaspool käesoleva määruse I lisas loetletud piirangutsoone peetud, kuid nimetatud piirangutsoonides asuvates tapamajades tapetud sigadelt saadud värske liha ja lihatoodete, sealhulgas vorstikestade saadetisi kõnealustest piirangutsoonidest teise liikmesriiki vaid siis, kui nende saadetistega on kaasas:
               
                           a)
                        
                        
                           määruse (EL) 2016/429 artikli 167 lõikega 1 ette nähtud loomatervise sertifikaat, mis sisaldab delegeeritud määruse (EL) 2020/2154 artikli 3 alusel nõutavat teavet, ja
                        
                     
                           b)
                        
                        
                           järgmist kinnitust selle kohta, et käesolevas määruses sätestatud nõuded on täidetud:
                           „Väljaspool piirangutsoone peetud, kuid piirangutsoonis tapetud sigadelt saadud värske liha ja lihatooted, sealhulgas vorstikestad, mille puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
                        
                     
            
               4.   Ettevõtjad veavad väljaspool I lisas loetletud piirangutsoone peetud sigadelt saadud, kuid nimetatud piirangutsoonides töödeldud lihatoodete, sealhulgas vorstikestade saadetisi, kõnealustest piirangutsoonidest teise liikmesriiki vaid siis, kui need vastavad järgmistele tingimustele:
               
                           a)
                        
                        
                           töödeldud lihatooted, sealhulgas vorstikestad on läbinud delegeeritud määruse (EL) 2020/687 VII lisas kirjeldatud asjakohase riske maandava töötluse;
                        
                     
                           b)
                        
                        
                           nende saadetistega on kaasas määruse (EL) 2016/429 artikli 167 lõikega 1 ette nähtud loomatervise sertifikaat, mis sisaldab:
                           
                                       i)
                                    
                                    
                                       delegeeritud määruse (EL) 2020/2154 artikli 3 alusel nõutud teavet ja
                                    
                                 
                                       ii)
                                    
                                    
                                       järgmist kinnitust selle kohta, et käesolevas määruses sätestatud nõuded on täidetud:
                                       „Väljaspool piirangutsoone peetud sigadelt saadud, kuid piirangutsoonides töödeldud lihatooted, sealhulgas vorstikestad, mille puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
                                    
                                 
                     
            
               5.   Asjaomaste liikmesriikide pädevad asutused võivad otsustada, et käesoleva määruse artikli 23 lõike 1 kohaselt määratud ettevõtetes võib värske või töödeldud liha ja lihatoodete, sealhulgas vorstikestade puhul kasutatava tervisemärgi või asjakohasel juhul määruse (EÜ) nr 853/2004 artikli 5 lõike 1 punktis b sätestatud identifitseerimismärgi asendada loomatervise sertifikaadiga järgmiste saadetiste väljaviimisel I lisas loetletud piirangutsoonidest:
               
                           a)
                        
                        
                           I lisas loetletud piirangutsoonides peetud sigadelt saadud värske liha ja lihatooted, sealhulgas vorstikestad, mis on ette nähtud veoks teise liikmesriiki, nagu on sätestatud lõikes 1;
                        
                     
                           b)
                        
                        
                           I lisas loetletud piirangutsoonides peetud sigadelt saadud töödeldud lihatooted, sealhulgas vorstikestad, mis on ette nähtud veoks teise liikmesriiki, nagu on sätestatud lõikes 2;
                        
                     
                           c)
                        
                        
                           väljaspool I lisas loetletud piirangutsoone peetud, kuid nimetatud piirangutsoonides asuvates tapamajades tapetud sigadelt saadud värske liha ja lihatooted, sealhulgas vorstikestad, mis on ette nähtud veoks teise liikmesriiki, nagu on sätestatud lõikes 3;
                        
                     
                           d)
                        
                        
                           väljaspool I lisas loetletud piirangutsoone peetud sigadelt saadud töödeldud lihatooted, sealhulgas vorstikestad, mis on töödeldud nimetatud piirangutsoonides ja mis on ette nähtud veoks teise liikmesriiki, nagu on sätestatud lõikes 4.
                        
                     
         
         
            Artikkel 16
            Ettevõtja kohustused seoses loomatervise sertifikaatidega, mis on vajalikud piirangutsoonides asuvates ettevõtetes peetud sigadelt saadud loomse paljundusmaterjali saadetiste väljaviimiseks neist tsoonidest
            Ettevõtjad veavad käesoleva määruse artiklis 19 käsitletud juhtudel käesoleva määruse I lisas loetletud piirangutsoonides peetud sigadelt saadud loomse paljundusmaterjali saadetisi neist tsoonidest teise liikmesriiki vaid siis, kui nende saadetistega on kaasas määruse (EL) 2016/429 artikli 161 lõikega 4 ette nähtud loomatervise sertifikaat. See sertifikaat sisaldab järgmist kinnitust selle kohta, et käesolevas määruses sätestatud nõuded on täidetud:
            
               „Piirangutsoonis peetavatelt sigadelt saadud loomne paljundusmaterjal, mille puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
            
         
         
            Artikkel 17
            Ettevõtjate kohustused seoses loomatervise sertifikaatidega, mis on vajalikud piirangutsoonides peetud sigadelt saadud 2. ja 3. kategooria materjali saadetiste väljaviimiseks neist tsoonidest
            Ettevõtjad veavad käesoleva määruse artiklites 20 ja 21 käsitletud juhtudel I lisas loetletud piirangutsoonides peetud sigadelt saadud 2. ja 3. kategooria materjali saadetisi neist tsoonidest teise liikmesriiki vaid siis, kui nende saadetistega on kaasas :
            
                        a)
                     
                     
                        määruse (EL) nr 142/2011 VIII lisa III peatükis osutatud kaubadokument ja
                     
                  
                        b)
                     
                     
                        delegeeritud määruse (EL) 2020/687 artikli 22 lõikes 5 osutatud loomatervise sertifikaat.
                     
                  
         
            4. JAGU
         
         
            
               Eritingimused erandite tegemiseks, millega lubatakse asjaomastes liikmesriikides peetavate sigade ja nendelt saadud toodete saadetiste väljaviimine piirangutsoonidest
            
         
         
            Artikkel 18
            Eritingimused erandite tegemiseks, millega lubatakse piirangutsoonides peetavate sigade saadetiste väljaviimine neist tsoonidest teistesse liikmesriikidesse ja kolmandatesse riikidesse
            
               1.   Erandina artiklis 6 sätestatud keelust võivad asjaomaste liikmesriikide pädevad asutused lubada I lisas loetletud piirangutsoonides peetud sigade saadetiste väljaviimist neist tsoonidest teise liikmesriigi territooriumil asuvasse ettevõttesse ja kolmandatasse riikidesse, kui on täidetud järgmised tingimused:
               
                           a)
                        
                        
                           lähetavas ettevõttes ei ole viimase 12 kuu jooksul registreeritud ühtegi sigade klassikalise katku juhtumit ning kõnealune ettevõte asub väljaspool delegeeritud määruse (EL) 2020/687 artikliga 21 kehtestatud kaitse- või järelevalvetsooni;
                        
                     
                           b)
                        
                        
                           delegeeritud määruse (EL) 2020/687 artikli 28 lõigetes 2–7 sätestatud üldtingimused on täidetud;
                        
                     
                           c)
                        
                        
                           artiklites 10–13 sätestatud täiendavad üldtingimused on täidetud.
                        
                     
            
               2.   Kõigi liikmesriikide pädevad asutused tagavad, et sead, keda veetakse lõike 1 kohase loa alusel, jäävad sihtettevõttesse vähemalt sigade klassikalise katku puhul nõutavaks seireperioodiks, mis on sätestatud delegeeritud määruse (EL) 2020/687 II lisas, või saadetakse kohe tapmisele.
            
         
         
            Artikkel 19
            Eritingimused erandite tegemiseks, millega lubatakse piirangutsoonides asuvatest loomse paljundusmaterjali ettevõtetest pärit loomse paljundusmaterjali saadetiste väljaviimine neist tsoonidest teistesse liikmesriikidesse ja kolmandatesse riikidesse
            Erandina artiklis 7 sätestatud keelust võivad asjaomaste liikmesriikide pädevad asutused lubada I lisas loetletud piirangutsoonides asuvatest loomse paljundusmaterjali ettevõtetest pärit loomse paljundusmaterjali saadetiste väljaviimist neist tsoonidest teise liikmesriigi territooriumil asuvasse ettevõttesse ja kolmandatasse riikidesse, kui on täidetud järgmised tingimused:
            
                        a)
                     
                     
                        asjaomane loomne paljundusmaterjal on kogutud või toodetud, töödeldud ja säilitatud sellistes ettevõtetes ning see on saadud sellistelt peetavatelt sigadelt, mille puhul on täidetud artikli 11 lõike 1 punktides b ja c, artikli 11 lõikes 2 ning artiklis 12 sätestatud tingimused;
                     
                  
                        b)
                     
                     
                        sigade isaseid ja emaseid doonorloomi on hoitud loomse paljundusmaterjali ettevõttes:
                        
                                    i)
                                 
                                 
                                    vähemalt 90 päeva enne loomse paljundusmaterjali kogumise või tootmise kuupäeva;
                                 
                              
                                    ii)
                                 
                                 
                                    kuhu 90 päeva jooksul enne loomse paljundusmaterjali kogumise või tootmise kuupäeva ei ole toodud ühtegi peetavat siga I lisas loetletud piirangutsoonidest.
                                 
                              
                  
         
            Artikkel 20
            Eritingimused erandite tegemiseks, millega lubatakse piirangutsoonides peetud sigadelt saadud 2. kategooria materjali saadetiste väljaviimine neist tsoonidest sellise materjali kõrvaldamise eesmärgil teises liikmesriigis või kolmandas riigis
            
               1.   Erandina käesoleva määruse artikliga 8 sätestatud keelust võivad asjaomaste liikmesriikide pädevad asutused lubada viia käesoleva määruse I lisas loetletud piirangutsoonides peetud sigadelt saadud 2. kategooria materjalina määratletud kõrvalsaaduste saadetisi neist tsoonidest teises liikmesriigis või kolmandas riigis asuvasse töötlemisettevõttesse nende töötlemiseks määruse (EL) nr 142/2011 IV lisa III peatükis sätestatud 1.–5. meetodil või jäätmepõletus- või koospõletustehasesse vastavalt määruse (EÜ) nr 1069/2009 artikli 24 lõike 1 punktidele a, b ja c, tingimusel et:
               
                           a)
                        
                        
                           delegeeritud määruse (EL) 2020/687 artikli 28 lõigetes 2–7 sätestatud üldtingimused on täidetud;
                        
                     
                           b)
                        
                        
                           artikli 10 lõikes 2 sätestatud täiendavad üldtingimused on täidetud;
                        
                     
                           c)
                        
                        
                           kasutatavas transpordivahendis on satelliitnavigatsioonisüsteem, mille abil saab reaalajas kindlaks teha transpordivahendi asukoha ning selle edastada ja salvestada.
                        
                     
            
               2.   Kõnealuste 2. kategooria materjali saadetiste liikumise eest vastutav veoettevõtja:
               
                           a)
                        
                        
                           võimaldab pädeval asutusel kontrollida satelliitnavigatsioonisüsteemi abil transpordivahendi liikumist reaalajas; ja
                        
                     
                           b)
                        
                        
                           säilitab selle liikumise elektroonilisi andmeid vähemalt kaks kuud pärast liikumise kuupäeva.
                        
                     
            
               3.   Asjaomase 2. kategooria materjali saadetise lähte- ja sihtkoha liikmesriigi pädevad asutused tagavad selle saadetise lähetamise kontrolli kooskõlas määruse (EÜ) nr 1069/2009 artikli 48 lõigetega 1 ja 3.
            
         
         
            Artikkel 21
            Eritingimused erandite tegemiseks, millega lubatakse piirangutsoonides peetud sigadelt saadud 3. kategooria materjali saadetiste väljaviimine neist tsoonidest sellise materjali edasise töötlemise või muundamise eesmärgil teises liikmesriigis või kolmandas riigis
            
               1.   Erandina käesoleva määruse artikliga 8 sätestatud keelust võivad asjaomaste liikmesriikide pädevad asutused lubada viia I lisas loetletud piirangutsoonides peetud sigadelt saadud 3. kategooria materjali saadetisi neist tsoonidest teises liikmesriigis või kolmandas riigis asuvasse ettevõttesse, mis on pädeva asutuse poolt tunnustatud ettevõttena, kus töödeldakse 3. kategooria materjali töödeldud söödaks, töödeldud lemmikloomatoiduks või loomsetest kõrvalsaadustest saadud toodeteks, mis on ette nähtud kasutamiseks väljaspool söödaahelat, või kus muundatakse 3. kategooria materjal biogaasiks või kompostiks, nagu on osutatud määruse (EÜ) nr 1069/2009 artikli 24 lõike 1 punktides a, e ja g, tingimusel et:
               
                           a)
                        
                        
                           delegeeritud määruse (EL) 2020/687 artikli 28 lõigetes 2–7 sätestatud üldtingimused on täidetud;
                        
                     
                           b)
                        
                        
                           artikli 10 lõikes 2 sätestatud täiendavad üldtingimused on täidetud;
                        
                     
                           c)
                        
                        
                           asjaomane 3. kategooria materjal on pärit peetavatelt sigadelt ja ettevõtetest, mille puhul on täidetud artiklites 11 ja 12 sätestatud üldtingimused;
                        
                     
                           d)
                        
                        
                           kasutatavas transpordivahendis on satelliitnavigatsioonisüsteem, mille abil saab reaalajas kindlaks teha transpordivahendi asukoha ning selle edastada ja salvestada;
                        
                     
                           e)
                        
                        
                           asjaomased loomsed kõrvalsaadused veetakse artikli 23 lõike 1 kohaselt määratud tapamajast otse:
                           
                                       i)
                                    
                                    
                                       töötlemisettevõttesse määruse (EL) nr 142/2011 X ja XIII lisas osutatud, loomsetest kõrvalsaadustest saadud toodete töötlemiseks;
                                    
                                 
                                       ii)
                                    
                                    
                                       lemmikloomatoitu tootvasse ettevõttesse, mis on heaks kiidetud määruse (EL) nr 142/2011 XIII lisa II peatüki punkti 3 alapunkti b alapunktides i–iii osutatud töödeldud lemmikloomatoidu tootmiseks;
                                    
                                 
                                       iii)
                                    
                                    
                                       biogaasi- või kompostimisjaama, mis on heaks kiidetud loomsete kõrvalsaaduste muundamiseks kompostiks või biogaasiks vastavalt määruse (EL) nr 142/2011 V lisa III peatüki 1. jaos osutatud standardsetele muundamisparameetritele.
                                    
                                 
                     
            
               2.   Kõnealuste 3. kategooria materjali saadetiste liikumise eest vastutav veoettevõtja:
               
                           a)
                        
                        
                           võimaldab pädeval asutusel kontrollida satelliitnavigatsioonisüsteemi abil transpordivahendi liikumist reaalajas; ja
                        
                     
                           b)
                        
                        
                           säilitab liikumise elektroonilisi andmeid vähemalt kaks kuud pärast liikumise kuupäeva.
                        
                     
         
         
            Artikkel 22
            Eritingimused erandite tegemiseks, millega lubatakse piirangutsoonides peetud sigadelt saadud värske liha ja lihatoodete, sealhulgas vorstikestade saadetiste väljaviimine neist tsoonidest teise liikmesriiki või kolmandasse riiki
            Erandina artikliga 9 ette nähtud keelust võivad asjaomaste liikmesriikide pädevad asutused lubada viia I lisas loetletud piirangutsoonis peetud sigadelt saadud värske liha ja lihatoodete, sealhulgas vorstikestade saadetisi neist tsoonidest teistesse liikmesriikidesse ja kolmandatesse riikidesse, tingimusel et:
            
                        a)
                     
                     
                        sigu peeti ettevõttes, kus 12 kuu jooksul enne lähetamise kuupäeva ei esinenud sigade klassikalist katku, ja see ettevõte asub väljaspool delegeeritud määruse (EL) 2020/687 artikliga 21 kehtestatud kaitse- või järelevalvetsooni;
                     
                  
                        b)
                     
                     
                        delegeeritud määruse (EL) 2020/687 artikli 28 lõigetes 2–7 sätestatud üldtingimused on täidetud;
                     
                  
                        c)
                     
                     
                        artikli 10 lõikes 2 sätestatud täiendavad üldtingimused on täidetud;
                     
                  
                        d)
                     
                     
                        värske liha ja lihatooted, sealhulgas vorstikestad, on saadud sigadelt, keda on peetud ettevõttes, mis vastab artiklites 11 ja 12 sätestatud üldtingimustele;
                     
                  
                        e)
                     
                     
                        värske liha ja lihatooted, sealhulgas vorstikestad, on toodetud artikli 23 lõike 1 kohaselt määratud ettevõtetes.
                     
                  
         IV PEATÜKK
         
            SIGADE KLASSIKALISE KATKU RISKI MAANDAMISE ERIMEETMED ASJAOMASTE LIIKMESRIIKIDE TOIDUKÄITLEMISETTEVÕTETELE
         
         
            Artikkel 23
            Tapamajade, lihalõikusettevõtete, külmhoonete, lihatöötlemisettevõtete ja ulukikäitlusettevõtete määramine
            
               1.   Arvestades artiklis 22 sätestatud nõudeid lubatud liikumise suhtes, määravad asjaomaste liikmesriikide pädevad asutused pärast toidukäitlejalt taotluse saamist ettevõtted I lisas loetletud piirangutsoonides peetavate sigade ja nende piirangutsoonide uluksigade tapmiseks ning kõnealustelt peetud sigadelt ja uluksigadelt saadud värske liha ja lihatoodete, sealhulgas vorstikestade lõikamiseks, töötlemiseks ja säilitamiseks.
            
            
               2.   Asjaomaste liikmesriikide pädevad asutused võivad otsustada, et järgmistel tingimustel ei nõuta lõikes 1 osutatud määramist ettevõtete puhul, kus tapetakse I lisas loetletud piirangutsoonides peetavaid sigu ja nende piirangutsoonide uluksigu ning töödeldakse, tükeldatakse ja ladustatakse kõnealustelt peetavatelt sigadelt ja uluksigadelt saadud värsket liha ja lihatooteid:
               
                           a)
                        
                        
                           sigadelt saadud värske liha ja lihatooted, sealhulgas vorstikestad, on märgistatud artiklis 25 osutatud spetsiaalse tervisemärgiga;
                        
                     
                           b)
                        
                        
                           nendest ettevõtetest pärit, sigadelt saadud värske liha ja lihatooted, sealhulgas vorstikestad, on ette nähtud kasutamiseks ainult samas asjaomases liikmesriigis;
                        
                     
                           c)
                        
                        
                           nendest ettevõtetest pärit, sigadelt saadud kõrvalsaadusi töödeldakse või need kõrvaldatakse ainult samas liikmesriigis.
                        
                     
            
               3.   Asjaomaste liikmesriikide pädevad asutused:
               
                           a)
                        
                        
                           esitavad komisjonile ja teistele liikmesriikidele lingi oma veebisaidile, kus on nimekiri lõikes 1 osutatud määratud ettevõtetest ja nende tegevusaladest;
                        
                     
                           b)
                        
                        
                           ajakohastavad korrapäraselt punkti a kohast nimekirja.
                        
                     
         
         
            Artikkel 24
            Eritingimused I lisas loetletud piirangutsoonides peetavate sigade tapmiseks ette nähtud ettevõtete ning sellistelt sigadelt saadud värske liha ja lihatoodete, sealhulgas vorstikestade lõikamise, töötlemise ja säilitamise ettevõtete määramiseks
            Arvestades artiklis 22 sätestatud nõudeid lubatud liikumise suhtes, määravad asjaomaste liikmesriikide pädevad asutused ettevõtted I lisas loetletud piirangutsoonides peetavate sigade ja nende piirangutsoonide uluksigade tapmiseks ning kõnealustelt peetud sigadelt ja uluksigadelt saadud värske liha ja lihatoodete, sealhulgas vorstikestade lõikamiseks, töötlemiseks ja säilitamiseks vaid järgmistel tingimustel:
            
                        a)
                     
                     
                        I lisas loetletud piirangutsoonides peetud sigadelt saadud värsket liha ja lihatooteid, sealhulgas vorstikesti lõigatakse, töödeldakse ja säilitatakse eraldatult sellisest I lisas loetletud piirangutsoonides peetavalt sigadelt saadud värskest lihast ja sellistest lihatoodetest, sealhulgas vorstikestadest, mis ei vasta:
                        
                                    i)
                                 
                                 
                                    artiklites 11, 12 ja 13 sätestatud täiendavatele üldtingimustele ega
                                 
                              
                                    ii)
                                 
                                 
                                    artiklis 22 sätestatud eritingimustele;
                                 
                              
                  
                        b)
                     
                     
                        ettevõtte käitaja on kehtestanud asjaomase liikmesriigi pädeva asutuse heaks kiidetud dokumenteeritud juhised või korra, et tagada punktis a sätestatud tingimuste järgimine.
                     
                  
         
            Artikkel 25
            Spetsiaalsed tervisemärgid
            Asjaomaste liikmesriikide pädevad asutused tagavad, et järgmised loomsed saadused märgistatakse spetsiaalse tervisemärgiga või asjakohasel juhul identifitseerimismärgiga, mis ei ole ovaalse kujuga ja mida ei saa segamini ajada määruse (EÜ) nr 853/2004 artikliga 5 ette nähtud tervise- ega identifitseerimismärgiga:
            
                        a)
                     
                     
                        I lisas loetletud piirangutsoonis peetud sigadelt saadud värske liha ja lihatooted, sealhulgas vorstikestad, välja arvatud juhul, kui kõnealustes piirangutsoonides peetavate sigade saadetiste neist tsoonidest väljaviimise suhtes kohaldatakse eritingimusi, nagu on sätestatud artiklis 22; ja
                     
                  
                        b)
                     
                     
                        I lisas loetletud piirangutsoonis peetavatelt sigadelt saadud värske liha ja lihatooted, sealhulgas vorstikestad, mis tuuakse artikli 23 lõike 1 kohaselt määratud ettevõttest.
                     
                  
         V PEATÜKK
         
            ASJAOMASTES LIIKMESRIIKIDES ULUKSIGADE SUHTES KOHALDATAVAD TAUDITÕRJE ERIMEETMED
         
         
            Artikkel 26
            Teatavad uluksigade liikumisega seotud keelud
            Asjaomaste liikmesriikide pädevad asutused keelavad ettevõtjatel komisjoni delegeeritud määruse (EL) 2020/688 artikli 101 kohase uluksigade veo:
            
                        a)
                     
                     
                        kogu asjaomase liikmesriigi territooriumil;
                     
                  
                        b)
                     
                     
                        kogu asjaomase liikmesriigi territooriumilt:
                        
                                    i)
                                 
                                 
                                    teistesse liikmesriikidesse ja
                                 
                              
                                    ii)
                                 
                                 
                                    kolmandatesse riikidesse.
                                 
                              
                  
         
            Artikkel 27
            Teatavad keelud, mis on seotud uluksigadelt saadud liha, lihatoodete ja muude loomsete saaduste liikumisega I lisas loetletud piirangutsoonides ja neist välja
            
               1.   Asjaomaste liikmesriikide pädevad asutused keelavad uluksigadelt saadud liha, lihatoodete ja muude loomsete saaduste saadetiste liikumise I lisas loetletud piirangutsoonides ja neist välja.
            
            
               2.   Asjaomaste liikmesriikide pädevad asutused keelavad uluksigadelt saadud liha, lihatoodete ja muude loomsete saaduste liikumise I lisas loetletud piirangutsoonides ja neist välja, kui see:
               
                           a)
                        
                        
                           on ette nähtud koduseks kasutamiseks;
                        
                     
                           b)
                        
                        
                           on seotud selliste jahimeeste tegevusega, kes tarnivad väikeses koguses uluksigu või nende liha otse lõpptarbijale või kohalikule jaekaubandusettevõttele, kes tarnib neid otse lõpptarbijale, vastavalt määruse (EÜ) nr 853/2004 artikli 1 lõike 3 punktile e.
                        
                     
         
         
            Artikkel 28
            Eritingimused erandite tegemiseks, millega lubatakse uluksigadelt saadud liha, lihatoodete ja muude loomsete saaduste saadetiste liikumist I lisas loetletud piirangutsoonides
            Erandina artiklis 27 sätestatud keeldudest võivad asjaomaste liikmesriikide pädevad asutused lubada artiklis 27 osutatud ja I lisas loetletud piirangutsoonis asuvast ettevõttest pärit saadetiste liikumist neis piirangutsoonides, tingimusel et:
            
                        a)
                     
                     
                        igale piirangutsoonis lihatoodete tootmiseks ja töötlemiseks kasutatavale ulukseale on tehtud sigade klassikalise katku patogeeni määramise test ja antikehade avastamise test;
                     
                  
                        b)
                     
                     
                        pädevale asutusele on esitatud punktis a osutatud testide negatiivsed tulemused enne punktis c osutatud töötlust;
                     
                  
                        c)
                     
                     
                        uluksigadelt saadud lihatooted toodeti, töödeldi ja säilitati artikli 23 lõike 1 kohaselt määratud ettevõtetes.
                     
                  
         
            Artikkel 29
            Eritingimused erandite tegemiseks, millega lubatakse uluksigadelt saadud töödeldud lihatoodete ja muude loomsete saaduste saadetiste väljaviimist I lisas loetletud piirangutsoonidest
            Erandina artikliga 27 ette nähtud keeldudest võivad asjaomaste liikmesriikide pädevad asutused lubada artiklis 27 osutatud ja I lisas loetletud piirangutsoonis asuvast ettevõttest pärit saadetiste viimist teistesse liikmesriikidesse ja kolmandatesse riikidesse, tingimusel et:
            
                        a)
                     
                     
                        igale piirangutsoonis lihatoodete tootmiseks ja töötlemiseks kasutatavale ulukseale on tehtud sigade klassikalise katku patogeeni määramise test ja antikehade avastamise test;
                     
                  
                        b)
                     
                     
                        pädevale asutusele on esitatud punktis a osutatud testide negatiivsed tulemused enne punktides c ja d osutatud töötlust;
                     
                  
                        c)
                     
                     
                        uluksigadelt saadud lihatooted toodeti, töödeldi ja säilitati artikli 23 lõike 1 kohaselt määratud ettevõtetes;
                     
                  
                        d)
                     
                     
                        uluksigadelt saadud lihatooted on läbinud asjakohase piirangutsoonidest pärit loomsete toodete jaoks ette nähtud sigade klassikalise katku riske maandava töötluse kooskõlas delegeeritud määruse (EL) 2020/687 VII lisaga.
                     
                  
         
            Artikkel 30
            Ettevõtjate kohustused seoses loomatervise sertifikaatidega, mis on vajalikud piirangutsoonide uluksigadelt saadud töödeldud lihatoodete ja muude loomsete saaduste saadetiste väljaviimiseks neist tsoonidest
            Ettevõtjad viivad käesoleva määruse artikliga 29 hõlmatud juhtudel käesoleva määruse I lisas loetletud piirangutsoonide uluksigadelt saadud töödeldud lihatoodete ja muude loomsete saaduste saadetisi neist tsoonidest teise liikmesriiki vaid siis, kui nende saadetistega on kaasas määruse (EL) 2016/429 artikli 167 lõikega 1 ette nähtud loomatervise sertifikaat, mis sisaldab:
            
                        a)
                     
                     
                        delegeeritud määruse (EL) 2020/2154 artikli 3 alusel nõutud teavet ja
                     
                  
                        b)
                     
                     
                        järgmist kinnitust selle kohta, et käesolevas määruses sätestatud nõuded on täidetud:
                        „Uluksigadelt saadud töödeldud lihatooted, mille puhul on järgitud komisjoni rakendusmääruses (EL) 2021/934 sätestatud sigade klassikalise katku tõrje erimeetmeid.“
                     
                  
         VI PEATÜKK
         
            LÕPPSÄTTED
         
         
            Artikkel 31
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates kolmandast päevast pärast selle avaldamist kuni 13. juunini 2026.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. juuni 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 13. detsembri 2013. aasta rakendusotsus 2013/764/EL loomatervishoiualaste tõrjemeetmete kohta seoses sigade klassikalise katkuga teatavates liikmesriikides (ELT L 338, 17.12.2013, lk 102).
         
            (3)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21)).
         
            (4)  Komisjoni 17. detsembri 2019. aasta delegeeritud määrus (EL) 2020/687, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud taudide ennetamise ja tõrje eeskirjadega (ELT L 174, 3.6.2020, lk 64).
         
            (5)  OIE maismaaloomade tervishoiu eeskiri, 28. väljaanne, 2019.
         
            (6)  Komisjoni 14. oktoobri 2020. aasta delegeeritud määrus (EL) 2020/2154, millega täiendatakse Euroopa Parlamendi ja nõukogu määrust (EL) 2016/429 seoses maismaaloomadelt saadud loomsete saaduste liidusisest liikumist käsitlevate loomatervise-, sertifitseerimis- ja teavitamisnõuetega (ELT L 431, 21.12.2020, lk 5).
         
            (7)  Komisjoni 17. detsembri 2019. aasta delegeeritud määrus (EL) 2020/686, millega täiendatakse Euroopa Parlamendi ja nõukogu määrust (EL) 2016/429 seoses loomse paljundusmaterjali ettevõtete heakskiitmise ning teatavate peetavate maismaaloomade paljundusmaterjali liidusisese liikumise jälgitavus- ja loomatervisenõuetega (ELT L 174, 3.6.2020, lk 1).
         
            (8)  Komisjoni 17. detsembri 2019. aasta delegeeritud määrus (EL) 2020/689, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud ja esilekerkivate taudide seire, likvideerimisprogrammide ja taudivaba staatuse eeskirjadega (ELT L 174, 3.6.2020, lk 211).
         
            (9)  Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (ELT L 300, 14.11.2009, lk 1).
         
            (10)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
         
            (11)  Komisjoni 17. detsembri 2019. aasta delegeeritud määrus (EL) 2020/688, millega täiendatakse Euroopa Parlamendi ja nõukogu määrust (EL) 2016/429 seoses maismaaloomade ja haudemunade liidusisest liikumist käsitlevate loomatervisenõuetega (ELT L 174, 3.6.2020, lk 140).
         
            (12)  Komisjoni 15. märtsi 2019. aasta rakendusmäärus (EL) 2019/627, milles sätestatakse kooskõlas Euroopa Parlamendi ja nõukogu määrusega (EL) 2017/625 ühtne praktiline kord inimtoiduks ettenähtud loomsete saaduste ametliku kontrolli tegemiseks ja millega muudetakse komisjoni rakendusmäärust (EÜ) nr 2074/2005 ametliku kontrolli osas (ELT L 131, 17.5.2019, lk 51).
         
            (13)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).
         
            (14)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas määruses olevad viited liikmesriikidele Ühendkuningriiki seoses Põhja-Iirimaaga.
      
      
         
            I LISA
            
               PIIRANGUTSOONID
            
            1.   Bulgaaria
            
            Kogu Bulgaaria territoorium.
            2.   Rumeenia
            
            Kogu Rumeenia territoorium.
         
      
      
         
            II LISA
            
               TÕHUSTATUD BIOTURVAMEETMED I LISAS LOETLETUD PIIRANGUTSOONIDES ASUVATELE SEAPIDAMISETTEVÕTETELE
            
            (osutatud artikli 12 punkti b alapunktis i)
            
                     
                        1.
                     
                     
                        Allpool kirjeldatud tõhustatud bioturvameetmeid, millele on osutatud artikli 12 punkti b alapunktis i, kohaldatakse I lisas loetletud piirangutsoonides asuvate seapidamisettevõtete suhtes järgmiste saadetiste lubatud liikumisega seotud juhtudel:
                        
                                    a)
                                 
                                 
                                    I lisas loetletud piirangutsoonides peetavad sead, nagu on sätestatud artiklis 18;
                                 
                              
                                    b)
                                 
                                 
                                    I lisas loetletud piirangutsoonides peetavatelt sigadelt saadud paljundusmaterjal, nagu on sätestatud artiklis 19;
                                 
                              
                                    c)
                                 
                                 
                                    I lisas loetletud piirangutsoonides peetavatelt sigadelt saadud kõrvalsaadused, nagu on sätestatud artiklis 21;
                                 
                              
                                    d)
                                 
                                 
                                    I lisas loetletud piirangutsoonides peetavatelt sigadelt saadud värske liha või lihatooted, sealhulgas vorstikestad, nagu on sätestatud artiklis 22.
                                 
                              
                  
                     
                        2.
                     
                     
                        Asjaomases liikmesriigis I lisas loetletud piirangutsoonides asuvate seapidamisettevõtete käitajad tagavad, et lubatud väljaviimisel piirangutsoonidest kohaldatakse kõnealustes seapidamisettevõtetes järgmisi tõhustatud bioturvameetmeid:
                        
                                    a)
                                 
                                 
                                    peetavad sead ei tohi otse ega kaudselt kokku puutuda vähemalt:
                                    
                                                i)
                                             
                                             
                                                mõnest teisest ettevõttest pärit peetavate sigadega;
                                             
                                          
                                                ii)
                                             
                                             
                                                uluksigadega;
                                             
                                          
                              
                                    b)
                                 
                                 
                                    sigade pidamise ruumi sisenevad ja sealt lahkuvad isikud peavad võtma asjakohaseid hügieenimeetmeid, näiteks vahetama riideid ja jalatseid;
                                 
                              
                                    c)
                                 
                                 
                                    sigade pidamise ruumi sisenevad isikud peavad sissepääsu juures oma käed pesema ja desinfitseerima;
                                 
                              
                                    d)
                                 
                                 
                                    ettevõttes peetavate sigadega kokku puutuvad isikud ei tohi vähemalt 48 tunni jooksul enne ettevõttesse sisenemist olla tegelenud uluksigade jahiga ega olla muul viisil kokku puutunud uluksigadega;
                                 
                              
                                    e)
                                 
                                 
                                    volitamata isikutel ja transpordivahenditel on keelatud siseneda seapidamisettevõttesse, sealhulgas sigade pidamise ruumi;
                                 
                              
                                    f)
                                 
                                 
                                    seapidamisettevõttesse saabuvate isikute ja transpordivahendite kohta tuleb pidada piisavat registrit;
                                 
                              
                                    g)
                                 
                                 
                                    seapidamisettevõtte ruumid ja hooned peavad vastama järgmistele tingimustele:
                                    
                                                i)
                                             
                                             
                                                need peavad olema ehitatud nii, et ükski muu loom ei saaks neisse siseneda ega peetavate sigade ning nende sööda ja allapanuga kokku puutuda;
                                             
                                          
                                                ii)
                                             
                                             
                                                neis peab olema võimalus käsi pesta ja desinfitseerida;
                                             
                                          
                                                iii)
                                             
                                             
                                                sigade pidamise ruume peab olema võimalik puhastada ja desinfitseerida;
                                             
                                          
                                                iv)
                                             
                                             
                                                sigade pidamise ruumide sissepääsu juures peavad olema nõuetekohased riietusruumid jalanõude ja rõivaste vahetamiseks;
                                             
                                          
                              
                                    h)
                                 
                                 
                                    vähemalt sigade pidamise ruumide ning sööda ja allapanu hoidmiseks kasutatavate hoonete ümber peab olema loomakindel tara;
                                 
                              
                                    i)
                                 
                                 
                                    ettevõttel peab olemas olema asjaomase liikmesriigi pädeva asutuse poolt heaks kiidetud bioturvalisuse kava, milles on arvesse võetud ettevõtte profiili ja siseriiklikke õigusnorme; see bioturvalisuse kava peab hõlmama vähemalt järgmist:
                                    
                                                i)
                                             
                                             
                                                riietusruume, duširuume ja söögiruume hõlmavate „puhaste“ ja „määrdunud“ alade kindlaksmääramine töötajate jaoks lähtuvalt põllumajandusettevõtte liigist;
                                             
                                          
                                                ii)
                                             
                                             
                                                vajaduse korral logistiliste korralduste väljatöötamine ja läbivaatamine seoses uute peetavate sigade saabumisega ettevõttesse;
                                             
                                          
                                                iii)
                                             
                                             
                                                rajatiste, transpordivahendite ja seadmete puhastamise ja desinfitseerimise kord ning töötajate hügieen;
                                             
                                          
                                                iv)
                                             
                                             
                                                töötajatele kohapeal ette nähtud toitu käsitlevad eeskirjad ning töötajate suhtes kehtestatav seapidamise keeld, kui see on asjakohane ja kohaldatav;
                                             
                                          
                                                v)
                                             
                                             
                                                spetsiaalne korduv teadlikkuse suurendamise programm ettevõtte töötajatele;
                                             
                                          
                                                vi)
                                             
                                             
                                                vajaduse korral logistilise korralduste väljatöötamine ja läbivaatamine, et tagada eri epidemioloogiliste üksuste nõuetekohane eraldatus ja hoida ära sigade nii otsene kui ka kaudne kokkupuude loomsete kõrvalsaaduste ja teiste üksustega;
                                             
                                          
                                                vii)
                                             
                                             
                                                kord ja juhised bioturvanõuete täitmise tagamiseks ruumide või hoonete ehitamise või remondi ajal;
                                             
                                          
                                                viii)
                                             
                                             
                                                bioturvameetmete rakendamise tagamist käsitlev siseaudit või enesehindamine.